Spoštovani,

uporaba elektronskih cigaret (vejpi), ogrevanih tobačnih izdelkov, nikotinskih vrečk (beli snus) in brezdimnih tobačnih izdelkov (snus, fuge, tobak za žvečenje) v Sloveniji med mladostniki narašča. **S ciljem, da podamo verodostojne informacije o teh izdelkih šolskim delavcem in staršem, v marcu ponovno 2025 pripravljamo online predavanje na to temo. Predavanje ni namenjeno otrokom ali mladostnikom.**

**Vljudno prosimo, da šole vabilo posredujete šolskim delavcem na šoli in tudi staršem učencev/dijakov vaše šole, da se bodo lahko udeležili predavanja. Glede na to, da uporabo teh izdelkov beležimo že pri otrocih in mlajših najstnikih ter glede na to, da govorimo tudi o preprečevanju uporabe teh izdelkov, vas prosimo, da vabilo posredujete šolskim delavcem in staršem vseh razredov/letnikov vaše šole.**

Predavala bo Helena Koprivnikar, zdravnica in specialistka javnega zdravja, zaposlena na Nacionalnem inštitutu za javno zdravje. Govora bo o tem, kaj danes vemo o teh izdelkih, zakaj je njihova uporaba še posebej tvegana za otroke, mladostnike in mlade odrasle, kakšna je razširjenost uporabe v Sloveniji in kako te izdelke ureja slovenska zakonodaja. Po predstavitvi bo čas za vprašanja udeležencev, vprašanja pa lahko zastavite tudi že ob prijavi.

Predavanje bo potekalo v **sredo, 5. 3. 2025 ob 16 uri** preko spletne aplikacije Zoom.

Za udeležbo na predavanju se **prijavite na povezavi**: <https://anketa.nijz.si/a/a4d2b6b8>

Prijava je možna do vključno torka, 4. 3. do 12 ure oziroma zapolnitve prostih mest.

Prijavljenim bomo posredovali povezavo do aplikacije Zoom na dan predavanja.

**V kolikor se predavanj ne morete udeležiti, vas pa tema zanima, si lahko ogledate tudi posnetek enega od predhodnih predavanj** na povezavi: <https://www.youtube.com/watch?v=yhB9vPySljI>

**Več informacij o različnih izdelkih s tobakom ali nikotinom lahko dobite tudi na spletni strani NIJZ**, na povezavi: <https://nijz.si/zivljenjski-slog/tobacni-in-povezani-izdelki/>, v zavihku Informacije za odrasle, vključno s podkastom o teh izdelkih. V drugem zavihku so na voljo tudi informacije za mladostnike in mlade odrasle. Informacije o elektronskih cigaretah in ogrevanih tobačnih izdelkih so na voljo tudi v **dveh kratkih videih Svetovne zdravstvene organizacije v slovenskem jeziku**:

* elektronske cigarete: <https://www.youtube.com/watch?v=8vQZs4TlnFY>
* ogrevani tobačni izdelki: <https://www.youtube.com/watch?v=zrjox2Bb3PA>

S prijaznimi pozdravi,

sodelavci Nacionalnega inštituta za javno zdravje.